Il-grupp ta' ħames tfajliet li spiċċaw fit-tielet post tat-tieni staġun ta' X Factor Malta, FAITH jidher li ntemm b'mod uffiċjali. Il-grupp li kien ġibed is-simpatija ta' ħafna nies b'dinamika interessanti u enerġija żagħżugħa u pożittiva, ħabbar dan fuq il-paġna uffiċjali FAITH. "Iddeċidejna li huwa l-aħjar għal kulħadd li ntemmu l-vjaġġ ta' FAITH hawn." Il-grupp juri l-gratitudni tiegħu għal dak kollu li għaddew minnu flimkien, u l-esperjenzi kollha flimkien mill-bidu nett ta' X Factor Malta li tant għallmuhom. Ikomplu jiktbu li l-memorji li kellhom mill-opportunitajiet li kellhom bħala grupp mhu ħa jinsewhom qatt, u ser jgħożżuhom għal dejjem. L-għajdut li l-grupp m'għadux flimkien kien ilu jdur għal żmien twil iżda kompla żdied wara li Megan, waħda mill-membri tal-grupp dehret fl-ispettaklu tal-Ewwel tas-Sena li deher fuq it-televiżjoni lokali. L-ispettaklu tal-Ewwel tas-Sena kien jinkludi lil Gaia, AIDAN, Jasmine, Klinsmann u lil Megan. FAITH sena ilu nedew l-ewwel kanzunett oriġinali flimkien bl-isem ta' The Take Off, liema kanzunetta laqtet il-widnejn ta' ħafna. Ċertament li ser tibqa' waħda mill-isbaħ proġetti tal-grupp flimkien. Minn qalbna nawguraw lill-kantanti kollha mill-grupp FAITH l-isbaħ u l-aqwa futur kemm fil-karriera kif ukoll fil-ħajja inġenerali! Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari Jitħabbar Riżultat Ta' X Factor Malta Fuq Wikipedia – Min Ġie T-Tieni U T-Tielet? Il-Kantanta Gaia Tippoża Bi Ftit Ħwejjeġ F'Kesħa Kbira "Fejn Tħobb Il-Qalb Jimxu R-Riġlejn" - Tgħid Drakard U Lisa Gauci Aktar Minn Ħbieb? "Din Kienet Sorpriża Waqt Il-Live Tal-Lejla. Mingħand John Għalija." – X'Kienet Eżatt Is-Sorpriża Għal Janice?